
	Jautājumi 
	Atbildes

	1. jautājums
	Pasūtītājs iepirkuma nolikumā un līguma projekta 4.2. punktā ir prasījis, lai līguma ietvaros izstrādes un uzturēšanas darbi tiek sniegti un pārvaldīti pēc mērogojamas Agile izstrādes pārvaldības metodikas. Agile izstrādes metodikas pamatā ir elastība un spēja pielāgoties mainīgajiem apstākļiem, lai nodrošinātu veiksmīgu projekta izpildi. Projekta pārvaldībā tradicionāli tiek apspriesti trīs galvenie stūrakmeņi, kas ir savstarpēji cieši saistīti:
1) Budžets;
2) Termiņš;
3) Tvērums (scope).
	Ņemot vērā, ka tehniskās specifikācijas prasība ORG_004.02 “Platformas izstrādes un ieviešanas plāna izstrāde” un līguma projekts paredz, ka Platformas izstrādes termiņš tiek fiksēts, Pretendenta piedāvātā kopējā cena par VUCAP izstrādi tiek fiksēta finanšu piedāvājumā un līgumā, rodas jautājums, kā Izpildītājam nodrošināt izstrādi atbilstoši mērogojamas Agile izstrādes pārvaldības metodikai.
[bookmark: _GoBack]Proti, Agile SCRUM metodoloģija paredz, ka, ja laiks un budžets ir fiksēti, tad iteratīvā izstrādes procesā mazāk prioritārās prasības var tikt realizētas minimālā apjomā, izslēgtas no projekta tvēruma vai to realizācija var tikt pārcelta uz nākamajām projekta kārtām. Šis ir viens no galvenajiem Agile SCRUM principiem, kas nodrošina elastību un ļauj pielāgoties ierobežojumiem, vienlaikus piegādājot Pasūtītājam augstas prioritātes funkcionalitātes augstā kvalitātē.
Ņemot vērā minēto, lūdzam skaidrojumu par sekojošiem jautājumiem:
1) Vai prasība ORG_004.06 “Prasību precizēšana” paredz, ka atbilstoši Agile metodikai, prasību precizēšanas procesā, ja precizējot prioritārās prasības to realizācijai nepieciešamais laiks palielinās, tad mazāk prioritārās prasības var tikt izslēgtas no projekta tvēruma vai realizētas minimālā apjomā?
2) Ja nē, lūdzam skaidrot, kā šajā līgumā izpaudīsies Agile izstrādes metodika attiecībā uz iepriekšminētajiem projekta stūrakmeņiem, pieejas elastību un spēju pielāgoties mainīgajiem apstākļiem?
3) Vai pastāv iespēja pārskatīt noteiktās prasības, lai labāk atbilstu Agile SCRUM pieejas pamatprincipiem un nodrošinātu projekta veiksmīgu izpildi fiksēta budžeta un termiņu ietvaros?

	Iepirkuma komisija skaidro, ka Pretendenta jautājumi skatāmi kopā ar Nolikuma 7. pielikuma (Līguma projekts) 4.3. apakšpunktu:
“4.3.Izpildītājam pirms jebkuras Platformas funkcionalitātes izstrādes sprinta ir jāveic tehniskajā specifikācijā ietverto prasību, kas ir attiecināmas uz attiecīgo sprinta funkcionalitāti, precizēšana. Precizēšana ir jāveic, intervējot Pasūtītāja nozīmētos speciālistus, un fiksējot prasību precizējumus. Prasību precizējumus apstiprina Pasūtītāja nozīmētie speciālisti elektroniski. Prasību precizēšanas rezultātā Pasūtītājs un Izstrādātājs var vienoties par funkcionalitātes aizstāšanu ar citu, līdzvērtīgu funkcionalitāti. Par līdzvērtīgu uzskatāma funkcionalitāte, kuras Pasūtītāja apmaksājamais darbietilpības novērtējums netiek pārsniegts, vai tāda funkcionalitāte, kuru īstenojot neatkarīgi no izmantotajiem rīkiem, tehnoloģijām un izpildījuma, tiek sasniegts sākotnējās prasības mērķis.”





	2. jautājums
	Publisko iepirkumu likuma 51. panta 5.daļa nosaka – “Pasūtītājs nosaka konkurenci neierobežojošus un objektīvi salīdzināmus vai izvērtējamus piedāvājuma izvērtēšanas kritērijus.”. Kā viens no vērtēšanas kritērijiem nolikumā ir noteikta VUCAP izstrādes kopējā cena (Kritērijs 1.1.). Lai būtu iespējams novērtēt VUCAP izstrādei nepieciešamo darba apjomu un noteiktu izstrādes kopējo cenu, Pretendentiem ir nepieciešama pietiekama informācija par izstrādājamo sistēmu, tās prasībām. Daudzām Tehniskās specifikācijas prasībām Pasūtītājs ir norādījis, ka šo prasību vai noteiktus tās realizācijas aspektus ir jāprecizē analīzes laikā:
	Prasība
	Prasības daļa, kuras apjoms nav prognozējams

	[bookmark: _Toc163123124][bookmark: _Ref134792728]FN - 001.06 Notifikācijas lietotājiem - proaktivitātes princips 
	Platformas analīzes laikā ir jāprecizē kādu jautājumu gadījumos ir jāizveido notifikācija.
Platformas analīzes laikā ir jāprecizē prasības Paziņojumu izveides sadaļai, tajā iekļautajiem paziņojumiem

	FN - 001.07 Platformas paziņojumi
	Platformas analīzes laikā ir jāprecizē prasības par veidojamiem Platformas paziņojumiem.

	FN - 003.01.04 Lietotāju grupu saraksts un kartīte
	Platformas analīzes laikā ir jāprecizē lietotāju pārvaldības elementus, secību, pieejamās darbības.

	FN - 003.01.05 Lietotāju darba vietas un to darbvirsmas
	Platformas analīzes laikā ir jāprecizē darba vietu saturs, tiesības un darbvirsmā attēlojamie elementi.

	FN - 004.01.02 Objektu grupas (apakšgrupas) klasifikators
	Prasība jāprecizē prasību analīzes laikā.

	FN - 004.01.03 VUGD struktūrvienības
	Izstrādātājam ir jāizvērtē iespēja pārņemt datus no APAS, kas ir eLietas platformā. Platformas analīzes laikā ir jāprecizē prasības sarakstam un kartītei.

	FN - 004.01.04 VUGD teritoriālo struktūrvienību atbildības teritorijas
	Platformas analīzes laikā ir jāprecizē prasības sarakstā attēlojamām kolonnām, darbībām, kartītē attēlojamiem elementiem un darbībām, kā arī kartītes, kurās izmantot šī klasifikatora definējumus.

	FN - 004.01.07 Tiesību normu klasifikators
	Platformas analīzes laikā ir jāprecizē normatīvie akti, kas ietverami tiesību normu klasifikatorā. Platformas analīzes laikā ir jāizvērtē, vai ir iespējams izmantot IeM IC pieejamais klasifikators – LegislativeActAndParagraph, un vai tas atbilst VUGD vajadzībām. Ja tas atbilst, tad klasifikators no jauna nav jāizstrādā, bet jānodrošina tā izmantošana Platformā. Satura pārvaldniekam nav nepieciešams tādā gadījumā veikt klasifikatora vērtību pārvaldību. Ja iespējama klasifikatora izmantošana, bet tas neatbilst VUGD vajadzībām, tad klasifikatora pārvaldniekam - IeM IC pārstāvjiem jāveic nepieciešamos klasifikatora pilnveidojumus, papildinot ar trūkstošām vērtībām.

	FN - 004.04 Aptauju konfigurācija
	Platformas analīzes laikā ir jāprecizē darbības izpildes prasības, pogas, ar kurām tās izsaukt un sarakstā attēlojamās kolonnas.
Platformas analīzes laikā ir jāprecizē konfigurācijas elementi un aptaujas izveides nosacījumi. Jābūt iespējai pievienot vairākus nosacījumus vienai aptaujai.
Platformas analīzes laikā jāprecizē atbildes veidi un konfigurācijas iespējas;
Platformas analīzes laikā ir jāprecizē prasības Aptaujas izveides kartītei, sarakstam un aptauju saturam.

	FN - 004.05 Klientu portāla satura pārvaldība
	Prasības ir jāprecizē Platformas analīzes laikā.

	FN - 005.03 Uzdevumi
	Prasības ir jāprecizē Platformas analīzes laikā.

	FN - 005.04 Objekti
	Platformai jānodrošina koplietošanas risinājums EdocStore izmantošana dokumentu uzglabāšanai, prasības realizācija jāprecizē Platformas analīzes laikā.

	FN - 005.08 Pārbaudes
	Platformas analīzes laikā jāprecizē jaunu objektu pārbaužu izveidošana - jānodrošina iespēja reģistrēt jaunas pārbaudes dažādos veidos: apstiprinot objektu pārbaužu plānu, atlasītam pārbaužu sarakstam, vai izveidojot atsevišķu objekta pārbaudi.
Platformai jānodrošina integrācija ar APAS, lai ielasītu lēmumu par soda piemērošanu pēc datuma, prasība precizējama Platformas analīzes laikā.

	FN - 005.09 Dokumenti
	Dokumentu dzēšanas un arhivēšanas termiņiem jābūt konfigurējamiem. Platformai jānodrošina dokumentu apstrāde atbilstoši normatīvos noteiktajai uzglabāšanas kārtībai – to dzēšanai un automātiska sagatavošana un nodošanai Latvijas nacionālajam arhīvam, atbilstoši uzdotajiem nosacījumiem. Prasības realizācija precizējama analīzes laikā.
Platformai jānodrošina Paziņošanas veidus atbilstoši Paziņošanas likumā noteiktajam un DVS Namejs vadlīnijām, prasības realizācija precizējama Platformas analīzes laikā.
Platformai jānodrošina dokumentu sasaiste atbilstoši DVS Namejs vadlīnijām, prasības realizācija precizējama Platformas analīzes laikā.
Platformas analīzes laikā nepieciešams precizēt prasības izpildi, lai funkcionalitāte atbilstu VUGD uzdevumu plūsmas prasībām.

	FN - 005.09.06 Atzinums par atbilstību ugunsdrošības prasībām
	Platformas analīzes laikā nepieciešams precizēt nepieciešamās informācijas izgūšanu pārskata veidā, piemēram, par atzinumu sagatavošanu pa MK noteikumu veidiem.

	FN - 005.10 Aptaujas
	Platformas analīzes laikā ir jāprecizē prasības par aptauju izveides un nodrošināšanas funkcionalitāti.

	FN - 005.11.04 Datu kartēšana ĢIS
	Prasības realizācija precizējama Platformas analīzes laikā.

	3.5.12	FN - 005.12 Atskaites
	Platformas analīzes laikā nepieciešams precizēt atskaišu veidošanas prasības un atsevišķu atskaišu īstenošanas veidu. Pielikumos iekļautajās atskaišu veidlapās iespējamas izmaiņas.

	FN-007.04 Objekta ugunsdrošības stāvokļa novērtējumi
	Platformas analīzes laikā ir jāprecizē šķirkļu saturs, ir iespējamās izmaiņas šķirklī B daļa - Stāvokļa novērtējums.
Lūgums precizēt Platformas analīzes laikā statusus, piešķiršanu un apstrādi.

	FN-007.05 Aptaujas
	Precizēt aptaujas sadaļas prasības Platformas analīzes laikā.

	FN-007.06 Pārbaudes
	Platformas analīzes laikā ir jāprecizē kādu informāciju attēlot kartītē, kādas kolonnas attēlot sarakstā un kādas darbības ir jāvar veikt sarakstā.

	FN - 008 KLIENTU PORTĀLA AUTENTIFICĒTO ĀRĒJO LIETOTĀJU DARBA VIETA
	Platformas analīzes laikā ir jāprecizē prasības ārējo lietotāju pieejamajai informācijai, piemēram, Valsts kontroles, Valsts policijas un Būvniecības valsts kontroles biroja lietotājiem.

	FN - 009.01 Aktuālā informācija
	Platformas analīzes laikā ir jāprecizē prasības par aktuālo rakstu publicēšanu un attēlošanu publiskajā daļā.

	FN - 009.04 Nākotnes aktuālā informācija
	Platformas analīzes laikā ir jāprecizē prasības par nākotnes aktuālās informācijas rakstu publicēšanu un attēlošanu publiskajā daļā.

	NFN_001.03 Administratīvo pārkāpumu procesa atbalsta sistēma (APAS)
	Prasība precizējama Platformas analīzes laikā.

	NFN_001.04 VISMA HORIZON
	Prasība precizējama Platformas analīzes laikā.

	NFN_002.01 Atvērto datu portālu
	Iespējams nesekmīgu datu padošanas gadījumā ir jāvar nodrošināt atkārtotu .xml automātisku nosūtīšanu, kamēr tā notiks - ir jāprecizē optimālākais variants Platformas izstrādes gaitā;

	NFN_002.03VZD - valsts adrešu informācijas sistēmas
	Jānodrošina, ka dati var tikt izsaukti no Objekta kartītes, Atbildīgās personas kartītes, Pārbaudes akta kartītes un citās Platformas sadaļās, kur norādāma objekta adrese, kuras precizējamas Platformas analīzes laikā.


	Sekojoši, nav saprotams, kā dažādu Pretendentu darba apjomu vērtējumi var būt objektīvi salīdzināmi, ja nav sniegta pilna informācija par realizējamo prasību.
	Lūdzam precizēt prasības vai tehniskajā specifikācijā noteikt šo prasību precizēšanai un realizācijai ierobežojumus, piemēram, paredzot noteiktu dienu skaitu, kas pretendentiem jāparedz prasību precizēšanai un šo precizējumu realizācijai. Lūdzu ņemt vērā arī iepriekšējā jautājuma kontekstu – Agile metodika paredz, ka ja precizēšanas laikā prasības realizācijas apjoms būtiski palielinās, Pasūtītājam ir jāatsakās no mazāk prioritāru prasību realizācijas vai jāsamazina to tvērums. Vai Pasūtītājs nenoraidīs Pretendenta piedāvājumu, ja atbildē uz tehniskās specifikācijas prasību ORG_001.04 “Risku vadība” pretendents būs norādījis savus pieņēmumus kas tika izmantoti šo prasību vērtēšanā, tai skaitā norādot precīzu katras prasības realizācijai paredzēto laiku?

	Nenoraidīs, ja Pretendents izpilda prasību kā tādu (atrunas vai ierobežojumi neizslēdz prasības izpildi kādā tās daļā). 

	3. jautājums
Lūdzu, precizēt Finanšu piedāvājuma veidlapā atsauci, kas šobrīd norāda uz Tehniskās specifikācijas 5.11 punktu jo tāda punkta tehniskajā specifikācijā nav, Tehniskā specifikācija beidzas ar punktu “5.10 ORG_010 Uzturēšana un attīstība”.

	Finanšu piedāvājuma veidlapa tiks precizēta. Atsaucei ir jābūt uz punktu 5.10. 



